**UPUTE ZA PISANJE MOLBE**

1. Molba se piše kompjutorski ili čitkim rukopisom na papiru A4 formata bez crta.
2. U molbi mora jasno biti naznačeno tijelo kojem se upućuje molba/zahtjev (npr. Razredno vijeće, Nastavničko vijeće, ravnateljica i sl.).
3. U tekstu molbe mora se jasno navesti što se traži i razlog zbog kojeg se to traži.
4. Molbi treba priložiti sve potrebne dokumente, potvrde, uvjerenja i sl. kojima se potvrđuju navodi izneseni u molbi.
5. Molbu potpisuju učenik i roditelj.
6. Učenik (ili roditelj) osobno donosi molbu u učeničku referadu na urudžbiranje ili šalje skenirane dokumente na *e-mail*: **referada1gimnazija@gmail.com**

**Nepotpune molbe neće se uzeti u razmatranje.**

**ŠTO TREBA PRILOŽITI MOLBI?**

1. **Molbi za odgovaranje po dogovoru** treba priložiti odgovarajući dokument:
* potvrdu o pohađanju glazbene/umjetničke škole
* rješenje o kategorizaciji sportaša koju izdaje Hrvatski olimpijski odbor za tekuću školsku godinu
* mišljenje školske liječnice
1. **Molbi za status putnika** treba priložiti:
* vozni red prijevoznika koji je naveden u molbi

U molbi treba jasno naznačiti što se traži: mogućnost kašnjenja na prvi sat, ranije puštanje s nastave (koliko minuta, u kojoj smjeni).

1. **Molbi za oslobođenje od nastave Tjelesne i zdravstvene kulture** treba priložiti:
* mišljenje školske liječnice/potvrdu o sposobnosti sudjelovanja učenika na nastavi Tjelesne i zdravstvene kulture
1. **Molbi za izostanak s nastave** treba priložiti dokument kojim se potvrđuje razlog izostanka; npr. potvrda kluba ili glazbene/umjetničke škole u kojoj je naveden plan i program sportskih priprema/umjetničkih nastupa, osobito treba biti navedeno vrijeme odsustva.

**Odobrenje izostanka s nastave daju: razrednik, ravnatelj ili Nastavničko vijeće, i to prema broju dana izostanka:**

1. **do 3 dana** – razrednik
2. **do 7 dana –** ravnatelj
3. **do 15 dana –** Nastavničko vijeće

**Izostanak s nastave potrebno je najaviti tjedan dana ranije.**

**PRIMJER MOLBE**

**Iva Ivić, 3. a**

Miramarska 40

10000 Zagreb

e-mail: iva.ivic@gmail.com

tel./mob. 099 123 4567

Zagreb, 7. rujna 2020.

 **I. gimnazija**

 Nastavničko vijeće

 Avenija Dubrovnik 36

 10010 Zagreb

PREDMET: **Molba za odgovaranje po dogovoru**

 Molim Nastavničko vijeće I. gimnazije da mi odobri odgovaranje po dogovoru zbog pohađanja Glazbene škole Blagoja Berse.

S poštovanjem,

Iva Ivić Ivan Ivić

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_

(učenica) (roditelj)

Prilog:

- potvrda Glazbene škole Blagoje Bersa